Flavell Te Ururoa: Christ’s College (Canterbury) Amendment Bill — First Reading 
Flavell Te Ururoa: Christ’s College (Canterbury) Amendment Bill — First Reading 
[Volume:661;Page:9576] 
TE URUROA FLAVELL (Maori Party—Waiariki):  
Tena koe Mr Assistant Speaker kia ora tatau katoa. Ko taku i te tuatahi he whaiwhai haere i te korero a tenei na mo tera kua riro ki tua o te pae. Ko Bevan Tipene-Matua tera a he uri o nga waka o nga iwi e korerohia ake nei; a Ngati Kahungunu ko Ngai Tahu ko Rangitane Ngati Raukawa. He tangata ngakaunui ki te ahuatanga o te matauranga o te tangata i noho tahi ia i roto o Te Wai Pounamu i Otautahi tonu. No reira e aroha atu ana ki a ia mo tona whanau e rongo nei i te ahuatanga o mokemoke o pani. No reira ko ia tera. 
Kati ka hoki mai ki te putake o tenei o nga pire kia whakatakotohia ki mua i te aroaro o te Whare Paremata mo tona panuitanga tuatahi. Ko taku ko te ki atu ki te Whare Paremata kei te tautoko ake te Pati Maori ki tenei ahuatanga i tona tuatahitanga. Penei i te kura i haere nei maua ko te Shane Jones matou ko Hone Harawira he kura e hia ke nei nga tau e noho nei i te mata o te whenua. I a au e rongo ana i te korero a te mema nei a Nicky Wagner ahua orite me ki te kaupapa o te kura ki ta te Kura o Tipene i te wa i a ia e ora ana ko te whakapono ka mutu ko te matauranga otira nga ahuatanga o te matauranga. No reira kai te waia kai te mohio tonu au ki te ahuatanga o enei momo kura. 
Engari tera pea ko te nuinga o te Whare Paremata ka mutu o te motu ka pohehe nei kare he paku wahanga o te Ao Maori i roto i tenei momo kura engari he whakaaro he tena. I a au e rangahau ana i nga korero mo tenei o nga pire i puta te korero e kua puta mai tetahi mema o te Whare Paremata i tera kura tonu. Na ko te nuinga pea kare i te tino mohio ko tetahi o nga mema Paremata mo te me ki mo te takiwa o te turu Maori ki te Rawhiti ko Jack Ormond tera a ko ia tera i haere ki te kura o Christ’s College. Ko ia tera i haere ki tawahi ki te pakanga tuatahi o te ao i roto i te me ki a Tumatauenga. Ka mutu i haere ki roto o Ratana a ka mutu ka hara mai ia ki roto i te Whare Paremata nei i te tau 1946. Ka noho mai ki konei mo nga tau e rua tekau. I muri mai a ko ia tetahi he tangata toa mo te whutuporo. Ka haere ia ki tawahi ki Wiwi ki Ingarangi i muri mai o te pakanga tuatahi o te ao i raro i te marumaru o Aotearoa. Me ki i noho ia hei mema o te tima o Aotearoa i te tau 1923. 
No reira ara noa atu nga hitori o tenei kura he kura me ki matua he kura tuakana o te motu. He kura motuhake nei i Aotearoa roa nei a ka mutu i puta mai ki taku mohio tekau tau pea i muri mai o te hainatanga mai o te Tiriti o Waitangi. Penei taku e korero nei ko etahi ka pohehe kare kau he paku mea o te Ao Maori i roto i tera kura engari i puta te korero kua whakaaetia kua whakamanahia ta ratau tono kia tuku me ki i nga tikanga Maori ara Maori performance ki te taumata tuatoru i raro i te ahuatanga o te New Zealand Qualifications Authority. No reira tera pea he korero ohorere tera ki a tatau katoa. 
Me ki ko te putake o tenei pire he whakatikatika i te ahuatanga o te pire Christ’s College (Canterbury) Act 1910 me ki kia whakawatea mai nga uauatanga mo te whakahaere i nga whenua i nga rawa kua tukuna ki roto i nga ringaringa o te kura. Ka mutu ko te putake o tenei pire me ki he tuku i te mana whakahaere ki te poari ki te tuku kaupapa ke kia kaua ratou e herea e nga tikanga o tera pire matua. 
No reira ehara i te mea he nui nga korero mo tenei pire hoi ano ko ta matau ko te whai i wa matau whainga matua i roto i te korero “He aha te mea nui” ara ta matau kaupapa korero ara ko te tautoko i nga hapori ki te whakahaere i nga rawa kai roto i o ratou ringaringa. He ahua rite tenei ahuatanga ki tera pire o nga watene Maori na te roanga o te wa a kua rereke te ao kua rereke nga whakahaere kua rereke me ki nga whakaaro o tenei wa ki tera i te wa me ki i puta tetahi kaupapa i mua noa atu i nga tau e hia ke nei kua hipa. No reira ahua penei tonu tenei pire. Ehara i te mea he nui nga awangawanga kei te ki atu te Pati Maori tukuna ki tona panuitanga tuatahi ka mutu waiho ake ma te komiti whaiti e whakatikatika nga korero a te Minita a ka hoki mai ki te Whare. 
[ 
Greetings to you Mr Assistant Speaker and to us all. The first thing for me is to follow on from the previous speaker who paid a tribute to that person who has passed beyond the veil namely Bevan Tipene-Matua a descendant of the canoes of the aforementioned tribes Ngati Kahungunu Ngai Tahu Rangitane and Ngati Raukawa. He was a person committed to the education of people and lived in communities throughout the South Island particularly Christchurch. So my sympathy goes out to him and his family left lonely and bereft. That then is Bevan Tipene.  
So I return to the focus of this bill that has come before the House of Parliament for its first reading. The Maori Party supports the bill emphatically at this stage of the process. The college is very much like the one that we and the Hon Shane Jones and Hone Harawira attended. It is an institution that has been around for quite a long time. As I listened to the address by the member Nicky Wagner the college’s philosophy appeared to be very much like that of St Stephen’s College when that school existed. Religion and education and all aspects of it were paramount. Therefore I am familiar with and aware of the circumstances relating to these kinds of schools.  
Most of Parliament and indeed the country may mistakenly consider that there is not a shred of Maori association in this kind of school but that is not true. As I researched material for this bill it came to light that a member of Parliament had attended that college. Many may not be aware that he held the seat of Eastern Maori. That was Jack Ormond who went to Christ’s College. He went overseas to the First World War with the Maori Battalion. He joined the Ratana movement and came to Parliament in 1946. He remained here as a member of Parliament for 20 years. He was a former champion rugby player. He toured France and England after the First World War as a New Zealand representative.  
So this college has a long history. It is the oldest independent school in the country. To my knowledge it was founded just 10 years after the signing of the Treaty of Waitangi. As I stated earlier some have mistakenly thought that there is not a shred to do with Maoridom in that college but it should be noted that it has an accreditation to level 3 in Maori performance. Now that might startle us all.  
The focus of this bill is to amend the Christ’s College (Canterbury) Act 1910 and remove any difficulty in administering property invested in the college. Basically it provides the governing body with the power to apply property vested in the college for some other purpose for the benefit of the college and not be tied by any agreement in that primary Act. 
It is not as though I have a great deal to say about this bill but suffice to say that it is consistent with the main aim in our policy “He aha te mea nui” in that we support communities by trusting in their own locally developed solutions. This is similar in context to the legislation for Maori wardens where changes occur over the passage of time in the fabric of society the world and present thinking. Therefore legislation governing functions is now redundant. This bill is like that. Because there are not many concerns we the Maori Party endorse this bill through its first reading. Any amendments by the Minister should be considered by the select committee and then reported back to the House 
.]